મોરબીઃ નર્મદાના પાણી મુદે મોરબી અને માળિયા પંથકના ખેડૂતોની અનેક રજૂઆત, ઉપવાસ આંદોલન, ધરણા બાદ પણ તંત્ર પાણી આપવામાં નિષ્ફળ જતા આજે ખેડૂતોએ ધીરજ ગુમાવી દીધી હતી અને શનિવારે વહેલી સવારે આંદરણા અને આસપાસના ૧૩ ગામના ખેડૂતો હળવદ મોરબી હાઇવે પર એકઠા થયા હતા અને રસ્તા પર ચક્કાજામ કર્યો હતો ખેડૂતોએ રામધુન બોલાવી મોરબી અને માળિયાની બ્રાંચ કેનાલમાં નર્મદાનું પાણી છોડવા માંગ કરી હતી.